Romanki
Romanki, zıwanê inan de romani ćhib zıwanê ma de beno "zıwanê romanki", yew zıwanê do Hindkiyo, zıwanê Romanano. Xeylê fekê cı estê û ca be ca ra vurriyeno, yewbinan ra ciya qal beno. Romanki heme cayanê ke tede Romani esti, qal beno. Ewro zafê Romanan zıwanê xo kerdo vindi û ê zıwanê ke cayê ke tede ê cıwiyenê qal kenê. 

Romanki zıwanê gruba zıwanê Hind û Ewropa rayo. Rıstımê Romanan mıntıqaya Hindıstani rayo, na ri ra zıwanê Romanan be zıwanê Hindki ra nezdiyo. Zıwanê Romanki, zıwananê Sırbki (Sırbıstan de), İspanyolki (İspanya û Portekiz de), Arnawutki (Arnawudiye de) ra xeylê vateyi gırewtê. Tayê diyalektê zıwanê Romanki estê û nameyê inan; Vlakski 900,000 qalkerdoğê cı estê, mıntıqaya verocê Ewropa de qal beno, Balkanki 700,000 qalkerdoğê cı estê û mıntıqaya Tırkiya (Yunanıstan ki esto) de qal beno û diyalekto peyên Karpatki mıntıqaya Romanya de qal beno, 500,000 qalkerdoğê cı estê. 

Romanki zıwanê Sankristki ra yeno. Zerrekê zıwanê Romanki de vateyê Yunanki zaf estê, vateyê Tırki û Farski zi estê. Resmiyetê zıwanê Romanki çıniyo, cayê de zıwanê resmi niyo. Romanki û Rumenki hem (eyni) niyo, Romanki zıwanê aşıqano, hema Rumenki zıwanê Romanyayo resmito. Zıwanê Romanki terefê 2,5 milyon merdıman ra qal beno.

Vatebend

Referansi 

Zıwani